Drög að frumvarpi til laga um breytingu á lögum um stimpilgjald , nr. 138 / 2013 , með síðari breytingum ( gjaldstofn og skilyrði helmingsafsláttar ) Fjármála - og efnahagsráðuneytið Drög að frumvarpi til laga Málefnasvið : Niðurstöður í vinnslu Umsagnarfrestur er liðinn ( 13.01.2020 – 20.01.2020 ) . Umsagnir voru birtar jafnóðum og þær bárust . Skoða umsagnir . Niðurstöður samráðsins verða birtar þegar unnið hefur verið úr þeim ábendingum og athugasemdum sem bárust . Í frumvarpinu eru lagðar til breytingar á lögum um stimpilgjald , nr. 138 / 2013 , varðandi gjaldstofn stimpilgjalds og skilyrði helmingsafsláttar af stimpilgjaldi . Í frumvarpinu eru í fyrsta lagi lagðar til orðalagsbreytingar á 2. , 10. og 11. mgr. 4. gr. laga um stimpilgjald , nr. 138 / 2013 , þ.e. þeim ákvæðum laganna sem varða ákvörðun gjaldstofns stimpilgjalds í tilviki eignaryfirfærslu fasteigna og ekki er hægt að byggja á skráðu matsverði eignarinnar þegar gjaldskylda stofnast . Í öðru lagi er lögð til breyting á a-lið 4. mgr. 5. gr. laga um stimpilgjald , nr. 138 / 2013 , varðandi skilyrði helmingsafsláttar á stimpilgjaldi vegna kaupa á fyrstu íbúð en stafliðurinn kveður á um að kaupandi íbúðarhúsnæðis megi ekki áður hafa verið þinglýstur eigandi að íbúðarhúsnæði . Í þriðja lagi er lagt til að b-liður 4. mgr. 5. gr. laga um stimpilgjald , nr. 138 / 2013 , varðandi skilyrði helmingsafsláttar á stimpilgjaldi vegna kaupa á fyrstu íbúð , falli brott , en stafliðurinn kveður á um að kaupandi íbúðarhúsnæðis þurfi að verða þinglýstur eigandi að a.m.k. helmingi þeirrar eignar sem keypt er . Ábyrgðaraðili Fjármála - og efnahagsráðuneytið Skjöl til samráðs Drög að frumvarpi um breytingu á lögum um stimpilgjald ( gjaldstofn og skilyrði helm.afsláttar ) Vegna fyrirhugaðrar breytingar á lögum nr. 138 / 2013 óska ég að gera eftirfarandi athugasemd við a-lið 2. gr. frumvarpsins ( breyting á a-lið 4. mgr. 5. grein laganna ) : Árið 1986 missti ég eiginkonum mína , en við áttum saman þrjú börn , 9 ára , 7 ára og 9 mánaða . Við frágagn dánarbús hennar tók ég ákvörðun um að það sem kom í hlut barnanna okkar skyldi þinglýst í íbúðarhúsi okkar því þar væri það varanlega tryggt . Þannig fékk hvert barnanna 6% eignarhlut í eign okkar , samtals 18% . Að núvirði væri hlutur hvers sennilega um 4 millj. króna . Eignarhluta sína fengu þau greidda út þegar þau keyptu sína fyrstu fasteign . Mér þætti það skjóta skökku við ef einstaklingar í sömu stöðu og börnin mín voru nytu ekki afsláttar stimpilgjalda við kaup á sinni fyrstu eign líkt og aðrir .